Prvým novorodeniatkom narodeným v žilinskej nemocnici v roku 2020 sa stala malá Julinka z Lietavskej Lúčky. Dievčatko priviedla na svet maminka Mária o 2.00 hod. Informovala o tom Fakultná nemocnica s poliklinikou v Žiline na socialnej sieti.
"Maminka Mária s oteckom Lukášom prišli do žilinskej pôrodnice veľmi rýchlo sanitkou a čoskoro bolo krásne dievčatko prirodzenou cestou na svete. Julka sa narodila 1. 1. 2020,o 2:00 h s váhou 3600 gramov a dĺžkou 49 centimetrov. Doma ju čakajú dve krásne sestričky, ktoré sa už tešia, kedy sa zoznámia. Maminka i dcérka sú v poriadku." uvádza sa na sociálnej sieti.
Posledné bábätko roku 2019 prišlo na svet pol hodinu pred polnocou.
Zdroj: FNSP Žilina